ZAKLADA HGK – ŽUPANIJSKE KOMORE KOPRIVNICA ZA STIPENDIRANJE UČENIKA I STUDENATA

Na temelju članka 14. Pravilnika o uvjetima, načinu i postupku dodjele stipendija i novčane pomoći Zaklada HGK – Županijske komore Koprivnica za stipendiranje učenika i studenata raspisuje

**N A T J E Č A J**

**ZA DODJELU STIPENDIJA**

1. Prema Odluci Upravnog odbora Zaklade HGK – Županijske komore Koprivnica, dodijelit će se 5 stipendija u iznosu od 1.500,00 kn mjesečno tijekom 12 mjeseci godišnje do završetka školovanja, a u skladu s ugovorom koji će stipendist sklopiti sa Zakladom.
2. Pravo na sudjelovanje na natječaju i dodjelu stipendije imaju državljani RH redovni studenti druge i viših godina studija s prebivalištem na području Koprivničko- križevačke županije koji se redovno školuju na višim i visokim učilištima i fakultetima.
3. Osnovni kriterij za dodjelu stipendija je uspjeh kandidata u školovanju i studiju, godina studija, socijalno imovinski status te deficitarnost zanimanja u Koprivničko- križevačkoj županiji.
4. Broj bodova na temelju uspjeha u školovanju za studente druge i viših godina studija vrednuje se temeljem prosjeka ocjena svih položenih ispita pomnoženog s 20 i zaokruženog na jednu decimalu.

Studenti s prosjekom ocjena manjim od 3,00 nemaju pravo na stipendiju. Studenti koji su upisali 2. godinu studija dobivaju dodatnih 10 bodova.

Studenti koji su upisali 3. godinu studija dobivaju dodatnih 20 bodova. Studenti koji su upisali 4. godinu studija dobivaju dodatnih 30 bodova. Studenti koji su upisali 5. ili višu godinu studija dobivaju dodatnih 40 bodova.

1. Osnovica za određivanje broja bodova po socijalno-imovinskom kriteriju

je proračunska osnovica Republike Hrvatske koja iznosi 3.326,00 kn, a broj bodova utvrđuje se na sljedeći način:

|  |  |
| --- | --- |
| % osnovice po članu domaćinstva | Broj bodova |
| Do 50% | 30 |
| 51-100% | 15 |
| Više od 100% | 0 |

1. Studenti koji se obrazuju za deficitarna zanimanja imaju pravo na dodatnih 50 bodova. Upravni odbor Zaklade utvrdio je listu deficitarnih zanimanja od značaja za razvoj Koprivničko-križevačke županije. To su:

bacc./mag. matematike bacc./mag. edukacije matematike bacc.ing/mag.ing. građevinarstva bacc.ing/mag.ing. strojarstva

bacc.ing/mag.ing. elektrotehnike i informacijske tehnologije mag. farmacije

dr. medicine

1. Studenti koji su u prethodnoj školskoj godini nagrađeni rektorovom ili dekanovom nagradom imaju pravo na dodatnih 10 bodova.
2. Za sudjelovanje u Natječaju potrebno je ispuniti e-prijavu koja se nalazi na [https://hgk.hr/zaklada-hgk-zupanijske-komore-koprivnica-za-stipendiranje-ucenika-i-](https://hgk.hr/zaklada-hgk-zupanijske-komore-koprivnica-za-stipendiranje-ucenika-i-studenata-objavila15-natjecaj-za-najbolje-stipendije-u-zupaniji-najava) [studenata-objavila15-natjecaj-za-najbolje-stipendije-u-zupaniji-najava](https://hgk.hr/zaklada-hgk-zupanijske-komore-koprivnica-za-stipendiranje-ucenika-i-studenata-objavila15-natjecaj-za-najbolje-stipendije-u-zupaniji-najava) kojoj treba priložiti:
   * Uvjerenje o prebivalištu ili elektronički zapis uvjerenja o prebivalištu ne starije od dana objave ovog Natječaja,
   * uvjerenje o redovnom upisu s naznakom godine i vrste upisanog studija
   * potvrdu o prosjeku ocjena svih položenih ispita tijekom studija,
   * potvrdu Porezne uprave o visini dohotka ostvarenog za proteklu kalendarsku godinu za svakog člana zajedničkog domaćinstva

(Traženi dokumenti dodaju se (upload) u tijeku prijave u .pdf formatu.

Prijava za dodjelu stipendije može se dostaviti i poštom, na obrascu koji se može dobiti na adresi Zaklade odnosno preuzeti s Internet stranice [www.hgk.hr](http://www.hgk.hr/) pod ŽK Koprivnica/Zaklada (Prijava), na adresu:

**ZAKLADA HGK-ŽUPANIJSKE KOMORE KOPRIVNICA ZA STIPENDIRANJE UČENIKA I STUDENATA**

**Frankopanska ulica 3, 48000 Koprivnica (s naznakom «za stipendiju»).**

1. Prijave za dodjelu stipendije dostavljaju se najkasnije do **15. studenoga 2021. godine**.
2. Nepotpune i nepravovremene prijave neće se uzimati u razmatranje,
3. Odluka o izboru kandidata za dodjelu stipendija dostavit će se svim kandidatima i objaviti na web stranici HGK u roku od osam ( 8 ) dana od dana obavljenog izbora.